ఆర్థిక వ్యవస్థల స్థిరత్వానికి అవసరంఅర్థక్రాంతి వ్యవస్థాపకుడు బొకిల్జైపూర్, డిసెంబరు 24: ఆర్థిక వ్యవస్థలు సుస్థిర అభివృద్ధిని సాధించాలంటే ‘ఒకే కరెన్సీ.. ఒకే ప్రపంచం’ రావాల్సిన అవసరం ఎంతైనా ఉందని అర్థక్రాంతి వ్యవస్థాపకుడు అనిల్ బొకిల్ చెప్పారు. ప్రస్తుతం దేశానికో కరెన్సీ చలామణీలో ఉందని, అలా కాకుండా ప్రపంచం మొత్తం ఒకే కరెన్సీ అమల్లో ఉంటే ఆర్థిక వ్యవస్థలు స్థిరమైన పురోగతి సాధిస్తాయని తెలిపారు. ఆర్థిక లావాదేవీల్లో పారదర్శకత తప్పనిసరి అని, అది బ్యాంకింగ్ సేవల ద్వారానే సాధ్యమవుతుందని స్పష్టం చేశారు. ఆదివారమిక్కడ ‘ప్రస్తుత ఆర్థిక విధానం, వినియోగదారులు’ అనే అంశంపై నిర్వహించిన సమావేశంలో బొకిల్ కీలకోపన్యాసం చేశారు. దేశంలో పెద్ద నోట్ల రద్దు ఫలాలు మరికొంత కాలం తర్వాత అందుతాయన్నారు. అవినీతి నిర్మూలన, నల్లధనం వెలికితీత, ఉగ్రవాదులకు నిధులు అందకుండా చేయడానికి ఈ నిర్ణయం అవసరమని చెప్పారు. జీఎస్టీ అమలు దేశంలో ఆర్థిక సంస్కరణల దిశగా వేసిన తొలి అడుగు అని, జాతి ప్రయోజనాల దృష్ట్యా ప్రభుత్వాలు ఈ సంస్కరణలను కొనసాగించాలని కోరారు. అంతర్జాతీయ సమస్యలైన వాతావరణ మార్పులు, ఉగ్రవాదం, ఆకలిపై పోరాటం వంటి వాటిని ఎదుర్కొనేందుకు ‘అంతర్జాతీయ పన్ను’ విషయంపై ఆలోచించాలని కేంద్ర ప్రభుత్వాన్ని కోరినట్లు తెలిపారు.
aardhika vyavasthala sthirathvaaniki avasaramrthakranthi vyavasthaapakudu bokiljaipur, disembaru 24: aardhika vyavasthalu susthira abhivruddhini saadhinchaalante ‘oke corrensy.. oke prapancham’ ravalsina avasaram entainaa undani ardhakraanti vyavasthaapakudu anil bokil cheppaaru. prastutam deshaniko corrensy chalaamaneelo undani, alaa kakunda prapancham mottam oke corrensy amallo unte aardhika vyavasthalu sthiramaina purogati saadhistaayani telipaaru. aardhika lavadevillo paaradarsakata tappanisari ani, adhi banking sevala dwarane saadhyamavutundani spashtam chesaru. aadivaaramikkada ‘prastuta aardhika vidhaanam, viniyogadaarulu’ ane amsampai nirvahinchina samavesamlo bokil keelakopanyasam chesaru. desamlo pedda notla raddu phalaalu marikonta kaalam tarvaata andutaayannaaru. avineeti nirmuulana, nalladhanam velikiteeta, ugravaadulaku nidhulu andakunda cheyadaaniki ee nirnayam avasaramani cheppaaru. gst amalu desamlo aardhika samskaranala disagaa vesina toli adugu ani, jaati prayojanaala drishtya prabhutvaalu ee samskaranalanu konasaaginchaalani koraru. antarjaatiiya samasyalaina vaataavarana maarpulu, ugravaadam, aakalipai poratam vanti vaatini edurkonenduku ‘antarjaatiiya pannu’ vishayampai aalochinchaalani kendra prabhutvaanni korinatlu telipaaru.